Musèu de Sant Ramon

Lo Musèu de Sant Ramon es installat dins un ancian collègi universitari de Sant Ramon del sègle XVI qu'es vesin amb la Basilica de Sant Sarnin. Lo Musèu de Sant Ramon o Musèu dels Antics de Tolosa tornèt dubrir al public lo 8 de mai de 1999, aprèp mai de quatre ans de renovacion. Pendent aquela, una partida de l'anciana necropòli paleocrestiana dels sègles IV e V foguèt scenagrafiada. Istoric En 1852 e 1853, sol aquel edifici de l'ensemble del collègi escapèt als demoliments. 1870 e 1871, lo bastit foguèt restaurat per Eugène Viollet-le-Duc. Venguèt musèu en 1891 e 1892; tornèt èsser prigondament organizat per Emili Cartalhac que ne prenguèt la direccion en 1912. Lo bastiment tornèt èsser agençat de 1946 a 1950. Aviá eretat, tot ne los enriquissent del celèbre Musèu dels Antics de Tolosa, creat dins la primièra mitat del sègle XIX als Agustins. Dins los ans 1950 e 1960, foguèt consacrat unicament a l'art e a l'arqueologia de l'Antiquitat. Lo bastiment foguèt classat monument istoric en 1975. Se fixèt lo periòde istoric ont son enclusits totes los objèctes que consèrva: dempuèi lo debut de l'Edat dels Metals (2000 ans ab. -C.) fins al sègle VIII. Colleccions Se pòt i descobrir una colleccion de sarcofags. A l'estatge se trapa diferents objèctes de l'epòca dels Vòlcas Tectosages, dels Visigòts e del periòde galloroman. Una colleccion de bustes romans descobèrts dins las roïnas de la Vilá romana de Chiragan de Martras Tolosana es tanben expausada. Nòtas e referéncias Ligams extèrnes (fr) Site oficial del Musèu de Sant Ramon (fr) Istòria de la Tolosa romana, colleccions del musèu